Foto: FAH

NAKON što je 15 najboljih učitelja i profesora jučer u Hrvatskom saboru primilo državno priznanje za svoj rad, ministar obrazovanja Pavo Barišić odlučio je cijeli događaj popratiti skandaloznom izjavom.

Barišić je profesorima tako poručio "kako nije sve u materijalnom i da su zato nagrađeni duhovno".

Nije trebalo dugo čekati na reakcije na izjavu "duhovnog" Barišića.



Naš proslavljeni znanstvenik, ujedno član stranke Pametno, Ivica Puljak žestoko se obrušio na Barišića putem Facebooka.

Puljak: Apsolutno-hiper-super-spektakularno krivo

"Može li proći jedan jedini dan da ova vlada ne izjavi nešto apsolutno-hiper-super-spektakularno krivo, da ne kažem nešto gore!?

Tekst se nastavlja ispod oglasa

Ministar Barišić glumi Mariju Antoanetu i na komentar o plaćama učitelja izjavi 'Nije sve u materijalnom, vi ste za rad nagrađeni i duhovno'. I znate što, ovo još nije dno, s ovom ekipom bit će još i gore.

P.S. "Ako nemaju kruha, nek' jedu kolače" vrlo vjerojatno nije izgovorila Marija Antoaneta nego žena kralja Luja XIV", napisao je ogorčeni Puljak.